section_heading: Povijest
paragraph_text: Debitantski album Mjesni odbor snima tijekom 2012. za vrijeme velikog snijega u veljači pod producentskom palicom Steva Vučkovića – Stividena i predstavlja ga singlom "Mande Mande" koji debitira na prvim mjestima brojnih top ljestvica u Hrvatskoj i postiže zapažen uspjeh te kao takav - svojim plesnim ritmom osvaja brojnu publiku. Album se prodaje u maloj nakladi s obzirom na domaće prilike i sastav na krilima uspješnih nastupa (predgrupa Hladnom pivu na njihovoj promociji albuma Svijet glamura u Splitu, kao i brojnim samostalnim nastupima diljem Dalmacije te u Zagrebu u sklopu Velike Rock Eksplozije) izdaje još jedan singl - "Konfuzija (ispod karatila)" te snima drugi studijski album u ožujku 2013.